**О Б О С Н О В К А**

*НА ОСНОВНИТЕ ЦЕНООБРАЗУВАЩИ ЕЛЕМЕНТИ В*

*ПРЕДЛОЖЕНИЕТО ЗА УТВЪРЖДАВАНЕ НА ЦЕНА НА ЕЛЕКТРИЧЕСКА И ТОПЛИННА ЕНЕРГИЯ*

*за Регулаторен период 01.07.2024-30.06.2025г.*

**НОВА ПАУЪР ЕООД**

**Гр. Сливен**

**Съдържание**

[**1.** **Правен статут** 3](#_Toc132971150)

[**2.** **Основна дейност** 3](#_Toc132971151)

[**3.** **Описание на ко-генерационната инсталация** 3](#_Toc132971152)

[**4.** **Прогнозна работа на ко-генерационната инсталация** 4](#_Toc132971153)

[**4.1.** **Регулаторна база на активите** 4](#_Toc132971154)

[**4.2.** **Норма на възвръщаемост на капитала** 5](#_Toc132971155)

[**4.3.** **Разходи за производството на електрическа и топлинна енергия** 6](#_Toc132971156)

[**4.3.1.** **Разходи за амортизация** 6](#_Toc132971157)

[**4.3.2.** **Разходи за ремонт. Ремонтна програма** 6](#_Toc132971158)

[**4.3.3.** **Заплати и осигуровки** 6](#_Toc132971159)

[**4.3.4.** **Разходи, пряко свързани с регулираните дейности** 7](#_Toc132971160)

[**4.3.5.** **Променливи разходи** 7](#_Toc132971161)

# **Правен статут**

“НОВА ПАУЪР” ЕООД е създадено 2018 год. и вписано в Търговски регистър и регистър на юридическите лица с нестопанска цел с ЕИК 205061272. Дружеството се представлява и управлява от Живко Илиев Ангелов и е със седалище и адрес на управление гр. Сливен, п.к.8800, ул. Старозагорско шосе, База „Оранжерии Сливен“.

Записаният капитал на дружеството е 100 лева, като към 31-12-2023 год. собственият капитал на дружеството е 1 897 хил.лв.

От 24.01.2024 год. едноличен собственик на капитала е Михаил Стоянов Стоянов.

# **Основна дейност**

Съгласно съдебната регистрация дружеството е с предмет на дейност: *ПРОИЗВОДСТВО НА ЕЛЕКТРИЧЕСКА И ТОПЛИННА ЕНЕРГИЯ, ПОКУПКА И ПРОДАЖБА НА СТОКИ, ПРЕДОСТАВЯНЕ НА КОНСУЛТАЦИИ, ПРЕДСТАВИТЕЛСТВО, ПОСРЕДНИЧЕСТВО, АГЕНТСТВО ВСТРАНАТА И ЧУЖБИНА, КАКТО И ВСЯКА ДРУГА СТОПАНСКА ДЕЙНОСТ, НЕЗАБРАНЕНА ОТЗАКОНОДАТЕЛСТВОТО НА РЕПУБЛИКА БЪЛГАРИЯ.*

Основен производствен обект на дружеството е оранжерия, находяща се в гр. Сливен в поземлен имот с идентификатор № 67338.709.10 /шестдесет и седем хиляди триста тридесет и осем точка седемстотин и девет точка десет/, по кадастралната карта и кадастралните регистри на гр. Сливен, одобрени със заповед РД-18-31/19.04.2006г. на изпълнителния директор на АК, последно изменение със заповед: КД-14-20-202/09.04.2013г. на Началника на СГКК - Сливен, целият с площ 323 571 кв.м.

Застроена оранжерийна площ е в размер на 150 дка, или 5 оранжерийни блока по 30 дка всеки. Нова Пауър ЕООД експлоатира 4 от 5-те оранжерийни блока. В месеците, в които е предвидена работа на ко- генерационната инсталация, в оранжерията ща бъдат отглеждани краставици и домати, като за тяхното отглеждане и реколтиране ще бъде използвани и произведените количества топлинна енергия.

Дружеството притежава и експлоатира Ко-генерационна инсталация за високо- ефективно производство на електрическа и топлинна енергия с газобутален двигател Jenbacher JMS 616 GS-N.LC.

# **Описание на ко-генерационната инсталация**

Ко- генерационната инсталация с газобутален двигател Jenbacher JMS 616 GS-N.LC, притежавана от Нова Пауър ЕООД е с обща инсталирана електрическа мощност от 2,430 MW, респективно 2,413 kW топлинна мощност. Освен газобуталния двигател, инсталацията включва следните спомагателни компоненти: системи за регулиране и управление на електропроизводството, системи за връзка с електрическата мрежа; система от присъединителни тръбопроводи, топлообменници, помпи, регулираща и спирателна арматура; пускова система, система за охлаждане, смазочна система, система за захранване с гориво; система за подаване резервно гориво, а именно газ пропан - бутан.

# **Прогнозна работа на ко-генерационната инсталация**

Прогнозната работа на ко-генерационната инсталация, залегнала и в ценовия модел за регулаторен период 01.07.2024-30.06.2025 год. се базира на:

* очакваните нужди на оранжерийния комплекс от топлинна енергия, предвид производствената му програма и
* отчетените количества произведена топлинна и електрическа енергия за регулаторен период 01.07.2023-30.06.2024 год.

Производствената програма на ко-генерационна инсталация за новия регулаторен период – 01.07.2024-30.06.2025 год. предвижда 2112 часа работа на изчислени на база работна мощност на двигателя от 2,430 MWh, и е представена в следващата таблица:

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| **Показател** |  | **Общо** | **м.07** | **м.08** | **м.09** | **м.010** | **11,2023** | **12,2023** | **1,2024** | **2,2024** | **м.03** | **м.04** | **м.05** | **м.06** |
| Бруто произведена ел. енергия | MWh | **5 132** |  | 116,64 | 583,20 | 583,20 | 1 166 | 1 166 | 583 | 583 | 349,92 |  |  |  |
| Собствено потребление | MWh | **174** |  | 4,67 | 22,16 | 22,16 | 35 | 35 | 20 | 22 | 13,30 |  |  |  |
| Продадена ел. енергия | MWh | **4 958** |  | 111,97 | 561,04 | 561,04 | 1 131 | 1 131 | 563 | 562 | 336,62 |  |  |  |

## **Регулаторна база на активите**

В регулаторната на активите участват всички активи, части от системите описани по- горе, и които дружеството експлоатира за да може ко- кенерационната инсталация да функционира нормално. Тяхната отчетна стойност, прогнозна балансова стойност към 30.06.2023г., както и прогнозният размер на амортизационните разходи за новия регулаторен период са представени в следващата таблица:

|  |  |  |  |  |  |  |  |
| --- | --- | --- | --- | --- | --- | --- | --- |
|  | **Отчетна стойност** | **Изхабяване до 31.12.2023** | **Балансова 12.2023** | **Амортизации за периода 01.01.-30.06.24** | **Балансова 30.06.2024** | **Амортизационни разходи 01.7.24-30.06.2025** | **Балансова 30.06.2025** |
| Земи |  |  |  |  |  |  |  |
| Сгради | 46 360 | 4 630 | 41 730 | 1 169 | 40 561 | 2 338 | **38 223** |
| Машини и оборудване | 149 198 | 78 086 | 71 112 | 22 008 | 49 104 | 44 016 | **5 088** |
| Съоръжения | 1 071 730 | 103 600 | 968 130 | 21 435 | 946 695 | 42 869 | **903 826** |
| Транспортни средства | 23 450 | 10 827 | 12 623 | 3 011 | 9 612 | 6 023 | **3 589** |
| Други ДМА | 3 208 | 1 473 | 1 735 | 507 | 1 228 | 1 014 | **214** |
| Нова инвестиция в ко- генерационната инсталация | 2 000 000 |  |  |  |  | 285 714 | **1 714 286** |
| **ДМА - участващи в регулиране** | **3 293 946** | **198 616** | **1 095 330** | **48 130** | **1 047 200** | **381 974** | **2 665 226** |

През новия регулаторен период, дружеството планира извършването на нови инвестиции в цялостно обновяване на го- керенационната инсталация, за което има отпуснат търговски кредит в размер на 2000 хил.лв.

Копие от договор за заем предоставяме в документацията към Заявлението.

За да гарантира нормалната работата на двигателя, дружеството предвижда да направи необходимия планов ремонт на двигателя 20 000 часа, който Нова Пауър ЕООД не извърши през предходния регулаторен период поради недостигане на необходимите мото-часове и за който бяха представени данни през предходния регулаторен период.

## **Норма на възвръщаемост на капитала**

Въз основа на чл.34.1. от Раздел ІІІ „Норма на възвръщаемост на капитала” от действащите Указания за образуване на цените на топлинна енергия и на електрическа енергия от комбинирано производство при регулиране чрез метода „Норма на възвръщаемост”, дружества, с преобладаващ топлинен товар за промишлени нужди могат да изчислят среднопретеглената цена на капитала при използване на капиталовата структура, която е в съответствие със структурата за финансиране на инсталацията за комбинирано производство.

За финансиране на инсталацията за комбинирано производство, Нова Пауър ЕООД използва собствен капитал. През 2023 год. дружеството изплати напълно отпуснатият през септември 2021 год. Договор за Банков кредит с Юробанк България АД, поради, което не е включен дълг към финансова институция през новия регулаторен период.

Нормата на възвръщаемост на собствения капитал е на ниво от 7,00%, прието и утвърдено от ДЕВР.

При така зададените изходни параметри, Нормата на възвръщаемост за новия регулаторен период 01.07.2024-30.06.2025 год. е 7.78 %, или:

|  |  |  |  |  |
| --- | --- | --- | --- | --- |
| № | Описание | Мярка | Към 30.06.2023 г. | Към 30.06.2024 г. |
| 1 | 2 | 3 | 4 | 5 |
| 1 | Собствен капитал | хил. лв. | 1 294 | 1 294 |
| 2 | Дял на собствения капитал | % | 100,00% | 100,00% |
| 3 | Норма на възвръщаемост на собствения капитал | % | 7,00% | 7,00% |
| 4 | Привлечен капитал, в т. ч. | хил. лв. |  |  |
|  | - договори за финансов лизинг | хил. лв. |  |  |
|  | - кредити | хил. лв. |  |  |
| 5 | Дял на привлечения капитал | % |  |  |
| 6 | Средно претеглена норма на възвръщаемост на привлечения капитал | % | 3,00% | 3,00% |
| 7 | Данъчни задължения | % | 10,00% | 10,00% |
| 8 | **НОРМА НА ВЪЗВРЪЩАЕМОСТ** | % | 7,78% | 7,78% |

## **Разходи за производството на електрическа и топлинна енергия**

### **Разходи за амортизация**

Предвидените разходи за амортизация през новия регулаторен период са в размер на 382 хил.лв. и са подробно представени в т.4.1. Регулаторна база на активите.

### **Разходи за ремонт. Ремонтна програма**

Извън предвидените отчетените през предходния регулаторен период годишни разходи /в размер на 21 хил.лв./ по текуща поддръжка на всички системи в структурата на Ко- генерацинонната инсталация, през новия регулаторен период 01.07.2024-30.06.2025 год. са заложени /както бе споменато и в предходното изложение/ необходимите разходи за обслужване на планов ремонт на двигателя на 20 000 моточаса. За определяне на размера на необходимите средства, дружеството е поискало оферта от официалния представител на Jenbacher за България – Филтър ООД. В приложение представяме извадка от програмата за техническо обслужване на газобутален двигател Jenbacher JMS 616 GS-N.LC., като копие от офертата е подадена в КЕВР с документите по утвърждаване на цена от предходния регулаторен период.

Общата стойност на разходите покриващи ремонтната програма на дружеството са в размер на е 327 хил.лв.

### **Заплати и осигуровки**

Броят на персонала и разходите за заплати и осигуровки на работещите в ко- генерационната инсталация се запазват като отчетените през 2023 год., като през новия регулаторен период е заложена единствено индексация на заплатите /респективно разходите за осигуровки/ с темпа на инфлация на стоките от първа необходимост[[1]](#footnote-1). Предвид сравнително ниските нива на възнагражденията в бранша, дружеството не може да си позволи да не увеличи заплатите на основния си, постоянно зает персонал, за да отговори на високите темпове на покачване на цените.

### **Разходи, пряко свързани с регулираните дейности**

За прогнозиране на необходимите разходи, свързани с регулираната дейност, през новия регулаторен период (01.07.2024-30.06.2025г), Нова Пауър ЕООД използва за база предходния регулаторен период 01.07.2023-30.06.2024г., като отново е заложена единствено индексация с темпа на инфлация на стоките от първа необходимост. Данните за предходния регулаторен период 01.07.2023-30.06.2024г. са сравнително показателни за разходите, свързани с дейността – като разходи за материали за текуща поддръжка, преглед на съоръжения, горива, работно облекло, за консумативи и командировки.

Общият размер на условно – постоянните разходи в частта по т.5 „Разходи, пряко свързани с регулираните дейности по ЗЕ“ са в размер на 87 хил.лв., от които разходи за:

* горива за автотранспорт – 10 хил.лв.
* материали за текущо поддържане – 6 хил.лв.
* външни услуги – 22 хил.лв.
* разходи за данъци – 23 хил.лв.
* проверка на уреди – 2 хил.лв.
* други разходи – 24 хил.лв.

### **Променливи разходи**

Променливите разходи за първата прогнозна година, са както следва:

* разход на природен газ - 1352 хил.лв. при цена на природния газ: **1 032,32 лв./knm3**
* разходи за акциз на природен газ - 30 хил.лв.
* разход за ел.енергия - 111 хил.лв.
* разходи за консумативи - 15 хил.лв.
* разходи за външни услуги - 10 хил.лв.

Управител: ………………………….

/Михаил Стоянов/

1. [Средногодишни ИПЦ, предходната година = 100 | Национален статистически институт (nsi.bg)](https://www.nsi.bg/bg/content/2518/%D1%81%D1%80%D0%B5%D0%B4%D0%BD%D0%BE%D0%B3%D0%BE%D0%B4%D0%B8%D1%88%D0%BD%D0%B8-%D0%B8%D0%BF%D1%86-%D0%BF%D1%80%D0%B5%D0%B4%D1%85%D0%BE%D0%B4%D0%BD%D0%B0%D1%82%D0%B0-%D0%B3%D0%BE%D0%B4%D0%B8%D0%BD%D0%B0-100) [↑](#footnote-ref-1)